પુણેના બિલ્ડરોને પણ લાગે છે કે ઓસી મેળવવાનું મુશ્કેલ છે. વાસ્તુદોષ પ્રોજેક્ટ્સના મૅનેજિંગ ડિરેક્ટર સચિન કુલકર્ણી કહે છે, ‘ડેવલપરો ઓસી મેળવવાનું ટાળે છે એના માટે મને બે કારણો જવાબદાર લાગે છે. પહેલાં તો પ્રક્રિયા બહુ લાંબી અને જટિલ છે. આ પ્રક્રિયાથી ઓસી મેળવવા માટે ઘણાંબધાં નો ઑબ્જેક્શન સર્ટિફિકેટ મેળવવાં પડે છે અને મોટી રકમ ખર્ચ કરવાની તૈયારી રાખવી પડે છે. બીજું કારણ એ છે કે ઓસી મળ્યાં બાદ ફ્લોર સ્પેસ ઇન્ડેક્સ અને ટ્રાન્સફર ઑફ ડેવલપમેન્ટ રાઇટ્સમાં ફેરફાર કરવાનું મુશ્કેલીભર્યું હોવાને કારણે ડેવલપરો ઓસી મેળવવાનું ટાળે છે.’